La Policia Local d'Alaquàs posa en marxa una campanya de vigilància per controlar l'estat dels vehicles més antics
16/01/2018

# La Policia Local d'Alaquàs posa en marxa una campanya de vigilància per controlar l'estat dels vehicles més antics

*   16/01/2018
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=16606

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16606%2F0&title=Ajuntament%20d%27Alaqu%C3%A0s.%20Premsa.La%20Policia%20Local%20d%27Alaqu%C3%A0s%20posa%20en%20marxa%20una%20campanya%20de%20vigil%C3%A0ncia%20per%20controlar%20l%27estat%20dels%20vehicles%20m%C3%A9s%20antics)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16606/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16606/16012018img_2959_Form_4.jpg)](https://www.alaquas.org/ficheros/documentos/2018/2/16606/16012018img_2959_Form_10.jpg "<a href='https://www.alaquas.org/ficheros/documentos/2018/2/16606/16012018img_2959_Form_10.jpg' target=_blank><i class='fa fa-external-link' aria-hidden='true'></i>.La Policia Local d'Alaquàs posa en marxa una campanya de vigilància per controlar l'estat dels vehicles més antics</a>")

L'actuació municipal pretén reforçar la seguretat vial i que aquest tipus de vehicles compleixen amb la normativa

Garantir la seguretat vial ciutadana és l’objectiu principal de la nova campanya de vigilància de vehicles antics posada en marxa aquesta setmana per la Policia Local d’Alaquàs. Amb aquesta iniciativa es pretén revisar l’estat dels vehicles que circulen pel municipi fent complir la normativa vigent en matèria de seguretat i circulació.

Els dispositius es van iniciar ahir 15 de gener en diverses zones del municipi i finalitzaran el proper 21 de gener. El control està centrat en l’estat dels elements principals de seguretat del vehicle com són els neumàtics, els frens, la il·luminació i la senyalització. Els agents revisen també que les plaques de matrícula estan ben col·locades i són fàcilment llegibles i es controla a més la documentació que per normativa ha de tindre el vehicle com és el permís de circulació i la targeta de la Inspecció Tècnica.

L’Ajuntament d’Alaquàs ha volgut adherir-se a aquesta campanya impulsada per la Direcció General de Trànsit com una iniciativa més per garantir la seguretat vial de la ciutadania d’Alaquàs. Vistl’increment en el nombre de vehicles antics i l’envelliment del parc automobilístic provocat per la crisi econòmica, si aquests vehicles no compleixen amb la normativa poden arribar a suposar un perill per a persones conductores i vianants.